สวัสดีค่ะพอดีดิฉันมีเพศสัมพันธ์กัลแฟนเมื่อ2อาทิตย์ที่แล้ว 17/11แต่หลั่งนอกค่ะแล้วกินยาคุมฉุกเฉิน หลังจากนั้น1อาทิตวันที่ 25/11 ประจำเดือนมาค่ะมาเยอะมากๆ หลังจากนั้นประมาณวันพุธ 28/11 มีอาการเวัยนหัว จะอ้วกแต่ยังเป็สประจำเดือนอยู่ พอวันพฤหัส มีอาการอีกแต่ไม่มาก พอวันศุกร์มีอาการเวียนหัวกินไรก็อ้วก แต่พอกินยาก็หายอ้วกแต่ไม่หายเวียนหัว จนถึงตอนนี้ก็ยังมีอาการอยู่ค่ะ แต่ประจำเดือนหายวันนี้นะคะ อยากทราบว่ามีโอกาสท้องไหม
สวัสดีค่ะ หากได้ทานยาคุมฉุกเฉินภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%ส่วนเลือดที่ออกในวันที่ 25 พ.ย. หากอยู่ในช่วงวันที่ประจำเดือนควรจะมา ก็น่าจะเป็นประจำเดือนได้ แต่หากไม่ใช่ช่วงวันที่ประจำเดือนควรจะมา ก็น่าจะเป็นเลือดที่เกิดจากผลของยา ไม่ใช่ประจำเดือนจริงๆสำหรับอาการเวียนหัวและอาเจียน อาจเป็นอาการที่พบร่วมได้ขณะที่มีเลือดออกมา อย่างไรก็ตาม หากเลือดหยุดไหลแล้ว อาการเวียนหัวยังไม่หายไป อาจเกิดจากสาเหตุอื่นๆ เช่น ร่างกายขาดน้ำ มีภาวะโลหิตจาง โรคกระเพาะอาหารอักเสบ มีความเครียด วิตกกังวล พักผ่อนไม่เพียงพอ นอนไม่หลับ อดอาหาร เป็นต้นส่วนการตั้งครรภ์นั้น อาการเวียนหัวและอาเจียนจะไม่ปรากฏเร็วหลังการมีเพศสัมพันธ์ไปเพียง 1-2 สัปดาห์ ดังนั้นอาการที่เป็นอยู่จึงไม่ได้เกิดจากการตั้งครรภ์ค่ะแนะนำควรดิ่มน้ำมากๆ พักผ่อนให้เพียงพอ ทานอาหารที่มีประโยชน์ให้เพียงพอ หากอาการเวียนหัวยังไม่ดีขึ้น ก็ควรไปพบแพทย์ค่ะ